CELEX: 62022CN0111
Language: lt
Date: 2022-02-17 00:00:00
Title: Byla C-111/22 P: 2022 m. vasario 17 d. Helene Hamers pateiktas apeliacinis skundas dėl 2021 m. gruodžio 21 d. Bendrojo Teismo (pirmoji kolegija) priimto sprendimo byloje T-159/20 Hamers / Cedefop

2022 6 7   
            
            
               LT
            
            
               Europos Sąjungos oficialusis leidinys
            
            
               C 222/11
            
         
      2022 m. vasario 17 d.Helene Hamers pateiktas apeliacinis skundas dėl 2021 m. gruodžio 21 d. Bendrojo Teismo (pirmoji kolegija) priimto sprendimo byloje T-159/20 Hamers / Cedefop
      
      (Byla C-111/22 P)
      (2022/C 222/18)
      Proceso kalba: graikų
      
         Šalys
      
      
         Apeliantė: Helene Hamers, atstovaujama advokatų Vasileios Spiridon Christianos, Alexandros Politis ir Michail Rodopoulos
      
         Kita proceso šalis: Europos profesinio mokymo plėtros centras (Cedefop)
      
         Apeliantės reikalavimai
      
      
                  —
               
               
                  Iš dalies panaikinti 2021 m. gruodžio 21 d. Bendrojo Teismo sprendimą Hamers / Cedefop (T-159/20, EU:T:2021:913).
               
            
                  —
               
               
                  Prireikus grąžinti bylą Bendrajam Teismui nagrinėti iš naujo.
               
            
                  —
               
               
                  Priteisti iš Cedefop visas bylinėjimosi išlaidas.
               
            
         Apeliacinio skundo pagrindai ir pagrindiniai argumentai
      
      Skundžiamo sprendimo dalykas – žala, kurią apeliantė patyrė dėl Cedefop veiksmų ir neveikimo prieš nacionalinį baudžiamąjį procesą Graikijos teismuose, vykstant šiam procesui ir jam pasibaigus; tas procesas buvo susijęs su viešojo pirkimo sutarčių, kurias Cedefop laikotarpiu nuo 2001 m. iki 2005 m. sudarė su trečiaisiais asmenimis, atitiktimi teisės aktams ir teisėtumu.
      Apeliantė pateikia du apeliacinio skundo pagrindus ir tvirtina, kad:
      
         Pirma, skundžiamo sprendimo 55-61 ir 83 punktuose padaryta teisės klaida aiškinant Europos Sąjungos pagrindinių teisių chartijos (toliau – Chartija) 41 straipsnio 1 dalį, nes (priešingai, nei Bendrasis Teismas nurodė tuose punktuose), pirma, Cedefop nebuvo nešališkas apeliantės atžvilgiu ir, antra, Cedefop apeliacinės komisijos sprendimu nebuvo ištaisytas 2019 m. liepos 3 d. sprendimo trūkumas. Tuo pačiu Bendrasis Teismas nurodytus punktus dėl minėtų priežasčių motyvavo netinkamai.
      
         Antra, skundžiamo sprendimo 65, 68-75 ir 83 punktuose padaryta teisės klaida aiškinant apeliantės nurodytą nekaltumo prezumpciją, kaip ji suprantama pagal Chartijos 48 straipsnio 1 dalį; šią klaidą dar sustiprino lojalaus bendradarbiavimo pareigos, kaip ji suprantama pagal Europos Sąjungos sutarties 4 straipsnio 3 dalį, pažeidimas. Tuo pačiu Bendrasis Teismas nurodytus punktus dėl minėtų priežasčių motyvavo netinkamai.